CELEX: 62011TA0188
Language: hu
Date: 2013-05-28 00:00:00
Title: T-188/11. sz. ügy: A Törvényszék 2013. május 28-i ítélete — Chiboub kontra Tanács ( „Közös kül-és biztonságpolitika — A tunéziai helyzet tekintetében egyes személyekkel és szervezetekkel szemben hozott korlátozó intézkedések — A pénzeszközök befagyasztása — Jogalap hiánya” )

3.8.2013   
            
            
               HU
            
            
               Az Európai Unió Hivatalos Lapja
            
            
               C 225/68
            
         A Törvényszék 2013. május 28-i ítélete — Chiboub kontra Tanács
   (T-188/11. sz. ügy) (1)
   
   (Közös kül-és biztonságpolitika - A tunéziai helyzet tekintetében egyes személyekkel és szervezetekkel szemben hozott korlátozó intézkedések - A pénzeszközök befagyasztása - Jogalap hiánya)
   2013/C 225/151
   Az eljárás nyelve: francia
   
      Felek
   
   
      Felperes: Mohamed Slim Ben Mohamed Hassen Ben Salah Chiboub (Abu Dzabi, Egyesült Arab Emírségek) (képviselők: kezdetben G. Perrot és F. Gaudillière, később M.-M. Le Roux ügyvédek)
   
      Alperes: az Európai Unió Tanácsa (képviselők: kezdetben A. Vitro, G. Étienne és S. Cook, később A. Vitro és G. Étienne meghatalmazottak)
   
      Az alperest támogató beavatkozók: Európai Bizottság (képviselők: A. Bordes és M. Konstantinidis meghatalmazottak) és a Tunéziai Köztársaság (képviselő: W. Bourdon ügyvéd)
   
      Az ügy tárgya
   
   Először a tunéziai helyzet tekintetében egyes személyekkel és szervezetekkel szemben hozott korlátozó intézkedésekről szóló, 2011. január 31-i 2011/72/KKBP tanácsi határozat (HL L 28., 62. o.), másodszor a 2011/72 határozat végrehajtásáról szóló, 2011. február 4-i 2011/79/KKBP tanácsi végrehajtási határozat (HL L 31., 40. o.), harmadszor pedig a tunéziai helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló, 2011. február 4-i 101/2011/EU tanácsi rendelet (HL L 31., 1. o.) megsemmisítése iránti kérelem, amennyiben e jogi aktusok érintik a felperest.
   
      Az ítélet rendelkező része
   
   
               1.
            
            
               A Törvényszék megsemmisíti a 2011/72 határozat végrehajtásáról szóló, 2011. február 4-i 2011/79/KKBP tanácsi végrehajtási határozattal módosított, a tunéziai helyzet tekintetében egyes személyekkel és szervezetekkel szemben hozott korlátozó intézkedésekről szóló, 2011. január 31-i 2011/72/KKBP tanácsi határozat mellékletét a Mohamed Slim Ben Mohamed Hassen Ben Salah Chiboubra vonatkozó részében.
            
         
               2.
            
            
               A Törvényszék megsemmisíti a tunéziai helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló, 2011. február 4-i 101/2011/EU tanácsi rendeletet az M. Chiboubra vonatkozó részében.
            
         
               3.
            
            
               A Törvényszék a 2011/79 végrehajtási határozattal módosított 2011/72 határozat mellékletének joghatásait M. Chiboub tekintetében a 101/2011 rendelet M. Choubra vonatkozó része megsemmisítésének hatálybalépéséig fenntartja.
            
         
               4.
            
            
               A Törvényszék az Európai Unió Tanácsát kötelezi saját költségein kívül M. Chiboub költségeinek viselésére.
            
         
               5.
            
            
               Az Európai Bizottság és a Tunéziai Köztársaság maguk viselik saját költségeiket.
            
         
      (1)  HL C 145., 2011.5.14.